ПРЕДЛОГ НА ЗАКОН ЗА ИЗМЕНУВАЊЕ И ДОПОЛНУВАЊЕ

НА ЗАКОНОТ ЗА ЗАШТИТА И СПАСУВАЊЕ

Член 1

Во Законот за заштита и спасување („Службен весник на Република Македонија“ бр. 36/04, 49/04, 86/08, 124/10, 18/11, 41/14 и 129/15), во членот 36 став 3 по зборовите „градски штаб за заштита и спасување“ се додаваат зборовите:„и Сектор за заштита и спасување“.

Член 2

Во членот 114 по ставот 3 се додава нов став 4 кој гласи:

„Возилата што се користат за извршување на задачи во заштитата и спасувањето во просторните сили формирани од единиците на локалната самоуправа можат да имаат вградено светлосни и звучни уреди и обележја уредени согласно членот 115 од овој закон.”

Член 3

Во членот 126 се додава нов став 2 кој гласи:

„Граѓаните повикани заради извршување на правата и должностите од областа на заштитата и спасувањето, во врска со учеството во силите за заштита и спасување што ги формираат единиците на локалната самоуправа и извршувањето на обврските и другите должности во заштитата и спасувањето утврдени со овој закон, имаат право на паричен надоместок во согласност со овој закон, утврден со одлука на советот на единицата на локалната самоуправа.“

Член 4

Во членот 130 став 1 по зборот „Републиката” се додаваат зборовите „и што ги формираат единиците на локалната самоуправа”.

По ставот 2 се додава нов став 3 кој гласи:

„Висината на надоместокот за извршување на должностите во силите за заштита и спасување што ги формира единицата на локалната самоуправа, го утврдува градоначалникот на единицата на локалната самоуправа и не може да биде поголем од три просечни месечни плати.“

Член 5

Во членот 132 став 1 по зборовите ”републичките сили за заштита и спасување” се додаваат зборовите: „или во просторните сили за заштита и спасување формирани од единиците на локалната самоуправа”.

Член 6

Во членот 138 став 1 точката на крајот од реченицата се брише се става запирка и се додаваат зборовите: „а средствата за надоместокот на граѓаните во извршувањето на правата и должностите во заштитата и спасувањето повикани во просторните сили формирани од единиците на локалната самоуправа се обезбедуваат од Буџетот на единицата на локалната самоуправа..”

Член 7

Овој закон влегува во сила осмиот ден од денот на објавувањето во „Службен весник на Република Македонија“.